Vrou doodgeskiet langs N2Vrou doodgeskiet langs N2 (Foto: Rescue Care) ŉ Vrou, vermoedelik in haar dertigs, het Vrydagmiddag gesterf in ŉ skietvoorval op die N2 Noord in Durban, KwaZulu-Natal. Ceron Lennox, woordvoerder van Rescue Care, sê die polisie en nooddienste het die vrou langs die hoofweg tussen bosse aangetref. Sy het ŉ enkele skietwond aan haar bolyf gehad. “Paramedici het haar ondersoek, maar daar kon niks meer vir haar gedoen geword het nie; sy was reeds dood,” sê Lennox. Die presiese oorsaak van die skietvoorval is nog nie bekend nie. ŉ Polisieondersoek na die voorval duur voort.